જોકે જૂનવાણી અને અંધશ્રદ્ધા ફેલાવીને બંધારણનો ભંગ કરનારા કેસીઆરને ચૂંટણી પંચે મારેલો ટોણો કે સમજદાર લોકોએ તેમની ઉડાવેલી મજાકની બહુ પરવા નથી. કેમ કે તેઓ જાણે છે કે મોટા ભાગે નવેમ્બર ડિસેમ્બરમાં બાકીના ચાર રાજ્યો સાથે જ તેલંગાણાની ચૂંટણી યોજાઈ જશે. ચૂંટણી પંચે બંધારણ પ્રમાણે કામ કરવાનું છે અને પોતાની શક્તિઓ પર નહીં, પણ જ્યોતિષ પર શ્રદ્ધા રાખનારા નબળાં મુખ્યપ્રધાનને ફાયદો થાય તો પણ સમયસર ચૂંટણીઓ યોજવાની છે. બંધારણની જોગવાઈ પ્રમાણે અને આ મામલામાં વિખવાદો થયાં ત્યારે સુપ્રીમ કોર્ટે આપેલા ચૂકાદા પ્રમાણે કોઈ પણ રાજ્યની વિધાનસભાનો ભંગ થાય ત્યારે શક્ય એટલી ઝડપથી અને મોડામાં છ મહિના પહેલાં નવા ગૃહની રચના કરી લેવી જરૂરી છે. વહેલામાં વહેલી તકે એટલે નવેમ્બર-ડિસેમ્બરમાં થઈ શકે છે. વિધાનસભાનો ભંગ થઈ ગયો હોવાથી હવે પંચની કામગીરી શરૂ થઈ છે. પંચની ટીમ તેલંગાણાની મુલાકાત લેશે. રાજ્યના ચૂંટણી પંચને પણ તૈયારીઓ અંગેનો અહેવાલ આપવાનું કહેવાશે. લાંબા સમયથી જ્યોતિષ જોઈને બેઠેલા કેસીઆરે તંત્ર પાસે તૈયારીઓ કરાવી જ લીધી હોય, તેથી સાનુકૂળ અહેવાલના કારણે ચાર રાજ્યા સાથે જ આ વર્ષના અંતે તેલંગાણાની ચૂંટણી પણ યોજાશે તેમ માની શકાય.